Sya ɣer da daɣen, yessiẓid-aɣ taɣuri s yibruyen-nni n uẓawan i d-yezzuzur skikiḍen-aɣ deg tmeẓẓuɣt. Mi ara d-isekcem tasergelt: (Allitération) akked tseɣrit (L’assonance) deg tesrit, ayen iwumi qqaren s teεṛabt « ssaǧε », ɣas ur yeggit ara, ayen i as-id-yernan sser i uḍris yella, ahat ad ilint wazal n 09 tikkal. Ha-ten-an kra n yisebtaren i-deg i d-yedda : sb 13 (yemmut, tatut / talwit, taderwict), sb 21, sb 39 (am tafat yesderɣilen, inan yesgugumen, tawant yesbehbayen, tayri yessemsuyen, asirem yessegririben, …), sb 40, 43, 44, 97 (am tata di sseḥra, am yizirdi di lexla, am ubareɣ di tẓegwa, am yislem deg uzegza), 108…